CELEX: 32010R0514
Language: bg
Date: 2010-06-15
Title: Регламент (ЕС) № 514/2010 на Комисията от 15 юни 2010 година относно разрешителното за използване на Pediococcus pentosaceus (DSM 16244) като фуражна добавка за всички видове животни  (Текст от значение за ЕИП)

16.6.2010   
            
            
               BG
            
            
               Официален вестник на Европейския съюз
            
            
               L 150/42
            
         РЕГЛАМЕНТ (ЕС) № 514/2010 НА КОМИСИЯТА
   от 15 юни 2010 година
   относно разрешителното за използване на Pediococcus pentosaceus (DSM 16244) като фуражна добавка за всички видове животни
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               В Регламент (ЕО) № 1831/2003 се предвижда възможността за издаване на разрешително за използване на добавки при храненето на животните, както и основанията и процедурите за предоставяне на такова разрешително.
            
         
               (2)
            
            
               В съответствие с член 7 от Регламент (ЕО) № 1831/2003 беше подадено заявление за разрешително за препарата, посочен в приложението към настоящия регламент. Това заявление е придружено от данните и документите, изисквани съгласно член 7, параграф 3 от Регламент (ЕО) № 1831/2003.
            
         
               (3)
            
            
               Заявлението се отнася до разрешителното за Pediococcus pentosaceus (DSM 16244) като фуражна добавка за всички животински видове, която следва да бъде класифицирана в категорията „технологични добавки“.
            
         
               (4)
            
            
               От становището на Европейския орган за безопасност на храните (ЕОБХ) от 3 февруари 2010 г. (2) става ясно, че Pediococcus pentosaceus (DSM 16244) не се отразява неблагоприятно върху здравето на животните, човешкото здраве или околната среда и че този препарат може да подобри производството на силаж. Органът не счита, че е налице необходимост от специфични изисквания по отношение на мониторинга след пускането на продукта на пазара. Той също така провери доклада за метода за анализ на фуражната добавка, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на Pediococcus pentosaceus (DSM 16244) показва, че са изпълнени условията за разрешителното, определени в член 5 от Регламент (ЕО) № 1831/2003. Поради това използването на посочената добавка следва да бъде разрешено съгласно предвиденото в приложението към настоящия регламент.
            
         
               (6)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Посоченият в приложението препарат, който спада към категорията „технологични добавки“ и към функционалната група „добавки за силаж“, се разрешава като добавка при храненето на животните при условията, определени в посоченото приложение.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 15 юни 2010 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 268, 18.10.2003 г., стр. 29.
   
      (2)  The EFSA Journal 2010 г.; 8(2):1502.
   
      ПРИЛОЖЕНИЕ
      
                  Идентификационен номер на добавката
               
               
                  Наименование на притежателя на разрешителното
               
               
                  Добавка
               
               
                  Състав, химична формула, описание, аналитичен метод
               
               
                  Видове или категория животни
               
               
                  Максимална възраст
               
               
                  Минимално съдържание
               
               
                  Максимално съдържание
               
               
                  Други разпоредби
               
               
                  Срок на валидност на разрешителното
               
            
                  CFU/kg от органичен материал
               
            
                  
                     Категория: технологични добавки. Функционална група: добавки за силаж
                  
               
            
                  1k2101
               
               
                  —
               
               
                  
                     Pediococcus pentosaceus (DSM 16244)
               
               
                  
                               
                           
                           
                              Състав на добавката:
                              Препарат от Pediococcus pentosaceus (DSM 16244) с минимално съдържание от 4 × 1011 CFU/g добавка
                           
                        
                               
                           
                           
                              Характеристика на активното вещество:
                              
                                 Pediococcus pentosaceus (DSM 16244)
                           
                        
                               
                           
                           
                              Аналитичен метод (1):
                              
                                           
                                       
                                       
                                          Изброяване: метод чрез разстилане върху пластина с помощта на MRS агар при 37 °C (EN 15786:2009).
                                       
                                    
                                           
                                       
                                       
                                          Идентификация: метод на пулсова гел електрофореза (PFGE).
                                       
                                    
                        
               
                  Всички видове животни
               
               
                  —
               
               
                  —
               
               
                  —
               
               
                  
                              1.
                           
                           
                              В упътването за употреба на добавката и премикса да се посочат температурата и срокът на съхранение.
                           
                        
                              2.
                           
                           
                              Минималната доза от добавката за единична употреба е: 1 × 108 CFU/kg от органичен материал.
                           
                        
                              3.
                           
                           
                              Мерки за безопасност: препоръчително е носенето на предпазна маска на устата и ръкавици по време на работа.
                           
                        
               
                  6 юли 2020 г.
               
            
         (1)  Подробна информация относно аналитичните методи може да бъде намерена на интернет адреса на референтната лаборатория на Общността: www.irmm.jrc.ec.europa.eu/crl-feed-additives